เมนส์ไม่มา3-4เดือนแล้ว มีอะไรกับแฟนแต่ป้องกันตลอด มีเดือนหนึ่งมีเลือดไหลออกทางช่องคลอดออกมานิดหน่อยละก็หายไป ช่วงนี้เคลียดกับหลายๆเรื่องด้วยจะท้องไหมคะ
สวัสดีค่ะประจำเดือนที่ไม่มาหรือมาช้ากว่า 35 วัน ถือว่าช้าผิดปกติแล้ว ซึ่งอาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลสาเหตุแรกที่จะต้องนึกถึงก่อนก็คือเรื่องของการตั้งครรภ์ค่ะ แต่ถ้ามีเพศสัมพันธ์แบบป้องกันตลอดด้วยถุงยางอนามัยนั้น โอกาสตั้งครรภ์มีได้น้อยมาก แต่ควรและสามารถยืนยันการตั้งครรภ์ได้ ชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิการมีเลือดไหลออกทางช่องคลอดนิดหน่อย แต่ไม่มาตามรอบเดือนนั้น อาจเป็นสาเหตุที่เกี่ยวหรือไม่เกี่ยวกับการตั้งครรภ์ก็ได้ เช่น ภาวะแทรกซ้อนจากการตั้งครรภ์ (แท้ง ท้องนอกมดลูก แต่เลือดมักจะออกมาค่อนข้างเยอะ ไม่ออกน้อยๆแล้วหยุดเอง) เลือดตามหลังการปฏิสนธิมักออกมาครั้งเดียวแล้วหายไป การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ หากยังมีเลือดออกต่อเนื่อง ไม่ว่าผลการตั้งครรภ์จะออกมาเป็นบวกหรือลบ ควรไปพบแพทย์เพื่อตรวจเพิ่มเติม